**«Қазақстан** Республикасының қаржылық тұрақтылығын қамтамасыз ету шаралары туралы» **Қазақстан** Республикасы Президентінің

**2022 жылғы 14 наурыздағы № 830 Жарлығына**

**толықтыру енгізу туралы**

**ҚАУЛЫ ЕТЕМІН**:

1. «Қазақстан Республикасының қаржылық тұрақтылығын қамтамасыз ету шаралары туралы» Қазақстан Республикасы Президентінің 2022 жылғы   
14 наурыздағы № 830 Жарлығына мынадай толықтыру енгізілсін:

«1-1. Осы Жарлықтың 1-тармағының талаптары:

1) Қазақстан Республикасы Ұлттық Банкінің операцияларына, сондай-ақ Қазақстан Республикасы Ұлттық Банкінің құрылымына кіретін ұйымдардың операцияларына;

2) қайта өңдеу талаптары туралы құжат және мемлекеттік бақылау актісі (алыс шет елдерге әкету кезінде) негізінде немесе тауарларды қайта өңдеу талаптары туралы қорытынды (Еуразиялық экономикалық одақ елдеріне әкету кезінде) негізінде шетелдік шикізатты қайта өңдеуден кейін алынған және «кері экспорт» кедендік рәсімімен мәлімделетін аффинирленген алтынды әкетуге;

3) екінші деңгейдегі банктердің шетелдік банкпен жасасқан тиісті шарты негізінде жүзеге асырылатын төлемдік емес және (немесе) айналысқа жарамсыз қолма-қол шетел валютасын әкетуіне;

4) Қазақстан Республикасы Үкіметінің жекелеген актілерінде айқындалатын өзге де жағдайларға қолданылмайды деп белгіленсін.».

2. Осы Жарлық алғашқы ресми жарияланған күнінен бастап қолданысқа енгізіледі.

**Қазақстан Республикасының**

**Президенті Қ.Тоқаев**

Нұр-Сұлтан, Ақорда, 2022 жылғы

№